b"\n_START_ARTICLE_\nAila Niinimaa-Keppo\n_START_PARAGRAPH_\nAila Niinimaa-Keppo (30. tammikuuta 1952 Revonlahti \xe2\x80\x93 20. kes\xc3\xa4kuuta 2009 Vantaa) oli suomalainen toimittaja ja viestint\xc3\xa4alan yritt\xc3\xa4j\xc3\xa4, joka oli julkisuudessa erityisesti Suomi\xe2\x80\x93Georgia-seuran puheenjohtajana._NEWLINE_Niinimaa-Keppo opiskeli Markkinointi-instituutissa ja suoritti yliopistossa viestint\xc3\xa4alan arvosanoja. H\xc3\xa4n oli alkuun Mainos-renkaan ja Finnsov-matkojen palveluksessa mutta perusti oman viestint\xc3\xa4yrityksen Prominorin ('pienemm\xc3\xa4n puolesta') 1987. Niinimaa-Keppo oli aloitteentekij\xc3\xa4n\xc3\xa4 Suomi\xe2\x80\x93Georgia-seuran perustamiseksi 1989. Her\xc3\xa4tteen\xc3\xa4 sille oli h\xc3\xa4nen matkansa Gruusiaan Tbilisiin juuri, kun siell\xc3\xa4 tukahdutettiin v\xc3\xa4kivaltaisesti neuvostovastaiset mielenosoitukset. H\xc3\xa4n v\xc3\xa4litti tapahtumat suomalaisille tiedotusv\xc3\xa4lineille. Vuoden 1991 presidentinvaaleissa h\xc3\xa4n taisteli Zviad Gamsahurdian valinnan puolesta ja kirjoitti seuraavan vuoden vallankaappauksesta kirjan Shevarnadzen valhe. Niinimaa-Keppoa on luonnehdittu tulisieluiseksi oikeudenmukaisuuden edist\xc3\xa4j\xc3\xa4ksi, joka uskoi totuuden voimaan."